पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। बीआरटी कॉरिडोर में एसी और नॉन एसी बसों के ट्रायल के तीसरे दिन हर 8वें मिनट में बस स्टॉप पर एक बस पहुंची। नगर निगम और भोपाल सिटी लिंक लिमिटेड के अफसरों की मौजूदगी में ट्रायल के तहत सोमवार को सुबह 8 से 11 बजे तक आठ बसें चलाई गईं। निगम प्रशासन का कहना है कि कॉरिडोर के शुरू होने पर तीन मिनट के अंतराल पर हर बस स्टॉप पर एक बस आएगी।
आरआरएल से मिसरोद तक के 6.3 किमी लंबे कॉरिडोर में दस प्रशिक्षित ड्राइवरों में से तीन ड्राइवरों को बस चलाने का मौका दिया गया। अब इस कॉरिडोर में पांच एसी और तीन नॉन एसी बसें चलाई जाएंगी। १५-२० दिन तक ड्राय रन के तहत रोजाना आधा या एक घंटा बढ़ाकर बसों की संख्या भी बढ़ाई जाएगी। मंगलवार सुबह 8.30 से आठ बसें चलाई जाएंगी।
उन्होंने बताया कि बस स्टॉप के प्लेटफॉर्म और बस के फ्लोर के बीच पहले दिन डेढ़ फीट का गेप आ रहा था, जो तीसरे दिन छह से चार इंच तक सिमट गया। ड्राइवरों के बार-बार प्रैक्टिस करने पर यह फासला और कम होगा।
लिंक रोड पर साढ़े तीन मीटर की बस लेन
अगले चरण में बोर्ड ऑफिस से रोशनपुरा तक के मिक्स्ड कॉरिडोर में और बैरागढ़ में ड्राय रन किया जाएगा। इसके लिए एक हफ्ते बाद लिंक रोड नंबर एक पर साढ़े तीन मीटर चौड़ी एक बस लेन बनाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn